|  |
| --- |
| **Επίπεδο:** Α’ Τάξη**3η Θεματική ενότητα:** Χρώματα**1ο Μάθημα:** Διδασκαλία των γραμμάτων Κκ και Ιι**Διάρκεια:** 2 ώρες |
| **Στόχοι μαθήματος**Τα παιδιά στο τέλος του μαθήματος να είναι σε θέση να: -αναγνωρίζουν τα χρώματα κόκκινο κίτρινο καφέ, ροζ, μπλε πράσινο πορτοκαλί, άσπρο μαύρο.-απαντούν στην ερώτηση “Τι χρώμα είναι;”-εντοπίζουν τα γράμματα Κκ και Ιι σε λέξεις και προτάσεις-γράφουν τα γράμματα Κκ και Ιι με την προτεινόμενη φορά -γράφουν λέξεις και μικρές φράσεις που περιλαμβάνουν τα γράμματα Κκ και Ιι-να διαβάζουν λέξεις και μικρές προτάσεις με τα γράμματα Κκ και Ιι **Προφορικό Λεξιλόγιο**κόκκινο κίτρινο καφέ, ροζ, μπλε πράσινο πορτοκαλί, άσπρο μαύρο, είναι**Εξάσκηση συλλαβισμού:**Κική, καλή, καλό, κόλλα, κόκκινο, κότα, κόκαλο, κανάτα, κανόνι, κανόε.**Ολική ανάγνωση:**Ναι, όχι, είναι**Προϋπάρχουσα γνώση:** Γεια σου, τι κάνεις, καλά, ευχαριστώΚαλημέρα/Καλησπέρα/ΚαληνύχταΛέξεις: μήλο, λεμόνι, κέικ, σύννεφο, άλογο, καπέλοΜε λένε…Τι είναι; Είναι |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Εισαγωγή (Διάρκεια: 5 λεπτά):** Επαναφορά ρουτινών της τάξης:* Τραγούδι καλωσορίσματος: *«Καλημέρα, τι κάνεις;»*
* Καρτέλες ονομάτων

2)Παιχνίδι με μπάλα/σακουλάκι με άμμο: Οι ήρωες συστήνονται ξανά «Καλημέρα, με λένε..» και πετάνε την μπάλα ρωτώντας «Πώς σε λένε;» σε ένα παιδί. Το κάθε παιδί δίνει την μπάλα στο διπλανό παιδί/ή πετάει σε ένα άλλο παιδί ρωτώντας και απαντώντας. Αναμένεται να απαντήσουν «Είμαι ο/η..». | Υλικά: μπάλα/σακουλάκι |
| **Αφόρμηση – Προσανατολισμός – Επαναφορά προηγούμενης γνώσης (10 λεπτά):** 1. Τραγούδι : Τα παιδιά ακούνε το τραγούδι δύο φορές. Την πρώτη φορά καλούνται να εντοπίσουν λέξεις (χρώματα) που γνωρίζουν. Αφού αναφερθούν τα χρώματα που εντόπισαν ακούνε το τραγούδι μια δεύτερη φορά όπου καθώς ακούγεται το τραγούδι ο/η εκπαιδευτικός δείχνει τις αντίστοιχες εικόνες με τα χρώματα και τις τοποθετεί στον πίνακα με την σειρά που αναφέρονται.
2. Κουκλοθέατρο: Ο/Η εκπαιδευτικός κρατάει τη φιγούρα της Άννας και κρύβει πίσω του/της τη φιγούρα μιας κότας. Ο/Η εκπαιδευτικός ζητάει από την Άννα να παίξουν το παιχνίδι «Μάντεψε τι» όπου η Άννα θα πρέπει να μαντέψει τι κρατάει η εκπαιδευτικός. Ο/Η εκπαιδευτικός ρωτάει: «Τι είναι;». Η Άννα ρωτάει τον/την εκπαιδευτικό τι χρώμα είναι δοκιμάζοντας διάφορα χρώματα π.χ. «Είναι κόκκινο;», «Είναι κίτρινο;» κ.τ.λ. Κάθε φορά που ακούγεται ένα χρώμα ο/η εκπαιδευτικός τοποθετεί στον πίνακα την ανάλογη κάρτα χρώματος. Ακολούθως ακούγεται ο ήχος μιας κότας και ρωτάει τα παιδιά αυτή τη φορά: «Τι είναι;». Αφότου κάνουν προβλέψεις εμφανίζει την κότα και η Άννα αναφωνεί: «Είναι η κότα η Κική!». Τέλος ο/η εκπαιδευτικός ρωτάει τα παιδιά τι χρώμα είναι η κότα. Τα παιδιά αναμένεται να απαντήσουν καφέ.
 | Τραγούδι:<https://languages.akelius.com/subjects/el/1980/units/locations/20386/method/SONG/contentUnits/25571>Φιγούρες της Άννας και της κότας  |
| **Δραστηριότητα 1 (5 λεπτά)**Τρενάκι λέξεων: Ο/Η εκπαιδευτικός τοποθετεί μια μία τις καρτέλες χρωμάτων στον πίνακα. Κάθε φορά που προσθέτει μία νέα κάρτα καλεί τα παιδιά να επαναλαμβάνουν όλες τις προηγούμενες λέξεις. |  Υλικά: Καρτέλες χρωμάτων: κόκκινο κίτρινο καφέ, ροζ, μπλε πράσινο πορτοκαλί, άσπρο, μαύρο |
| **Δραστηριότητα 2 (5 λεπτά) - Προαιρετικά: Αν χρειάζονται περισσότερη εξάσκηση**Καρτέλες χρωμάτων: Ο/Η εκπαιδευτικός σηκώνει ψηλά ή χαμηλά την κάρτα (ή χρωματιστή μπάλα). Τα παιδιά καλούνται να επαναλάβουν κάθε χρώμα με δυνατή, κανονική ή χαμηλή φωνή αντίστοιχα. | Υλικά: σακούλα με καρτέλες χρωμάτων ή μπάλες σε διαφορετικά χρώματα. |
| **Δραστηριότητα 3 (7 λεπτά)** Σακούλα με καρτέλες χρωμάτων:Ο/Η εκπαιδευτικός κρατάει ένα σακουλάκι όπου μέσα βρίσκονται καρτέλες με διαφορετικά χρώματα. Στη συνέχεια διαλέγει κρυφά μία καρτέλα και προτού την παρουσιάσει καλεί τα παιδιά να μαντέψουν τι χρώμα είναι. Στο τέλος γίνεται επιβεβαίωση δείχνοντας τους την κάρτα.Ενδεικτικός διάλογος:Εκπαιδευτικός: Τι χρώμα είναι;Παιδί: Είναι κόκκινοΕκπαιδευτικός: Όχι. /Ναι, είναι κόκκινο. | Υλικά: Καρτέλες χρωμάτων |
| **Δραστηριότητα 4 (5 λεπτά)**Ο/Η εκπαιδευτικός παρουσιάζει στα παιδιά καρτέλες αντικειμένων και ζητάει να απαντήσουν όσο πιο γρήγορα μπορούν τι χρώμα είναι το κάθε αντικείμενο.  | Πλαστικοποιημένες εικόνες: κόκκινο μήλο, κίτρινο μήλο, πράσινο μήλο, κίτρινο λεμόνι, καφέ κότα, ροζ κέικ, μπλε σύννεφο, άσπρο άλογο, μαύρο καπέλο |
| **Δραστηριότητα 5 (6 λεπτά)**Ταχυδρόμος: Ο/Η εκπαιδευτικός περνάει και μοιράζει τις πλαστικοποιημένες εικόνες της προηγούμενης δραστηριότητας στα παιδιά. Στη συνέχεια ρωτάει τα παιδιά: «Τι είναι;», Τα παιδιά απαντούν ανάλογα χρησιμοποιώντας το χρώμα και ονομάζοντας το αντικείμενο π.χ. «Είναι κόκκινο μήλο». |  Πλαστικοποιημένες εικόνες (τις πολλαπλασιάζουμε ανάλογα με τον αριθμό παιδιών) |
| **Δραστηριότητα 6 –Διδασκαλία του Κ,κ (10 λεπτά)**Ο/Η εκπαιδευτικός παρουσιάζει την εικόνα του μαθήματος και καλεί τα παιδιά να μαντέψουν τι συμβαίνει στην εικόνα και να κάνουν προβλέψεις για το τι λένε τα παιδιά. Αφού κάνουν τις προβλέψεις τους ο/η εκπαιδευτικός διαβάζει το κείμενο. Στη συνέχεια ρωτάει τα παιδιά πώς λένε την κότα και γράφει το όνομά της (Κική) στον πίνακα.Ακολούθως ο/η εκπαιδευτικός ρωτά τα παιδιά να του/της πουν με τι ήχο ξεκινάει το όνομα της κότας. Τα παιδιά αναμένεται να απαντήσουν /k/. Ο/Η εκπαιδευτικός κυκλώνει το «Κ» στο όνομα της Κικής και ακολούθως δείχνει την προτεινόμενη φορά. Μετά καλεί τα παιδιά να το γράψουν με διαφορετικούς τρόπους (στον αέρα, στο θρανίο, στην πλάτη του διπλανού τους, στο πινακάκι τους κ.τ.λ) και να επαναλαμβάνουν τον ήχο κάθε φορά.Ακολούθως ο/η εκπαιδευτικός ρωτάει τα παιδιά πόσα «Κ» ακούνε στο όνομα της Κικής και τα βοηθά να εντοπίσουν το μικρό «κ». Ο/Η εκπαιδευτικός ρωτά τα παιδιά γιατί το πρώτο «Κ» είναι διαφορετικό από το δεύτερο. Τα παιδιά αναμένεται να απαντήσουν ότι ένα είναι το κεφαλαίο «Κ» και το άλλο το μικρό «κ».  |  |
| **Δραστηριότητα 7 – Διδασκαλία γράμματος Ι,ι (8 λεπτά)**Ο/Η εκπαιδευτικός γράφει ξανά τη λέξη Κική στον πίνακα και κυκλώνει τη δεύτερη συλλαβή του ονόματος «κη» και καλεί τα παιδιά να διαβάσουν τη συλλαβή. (εντοπίζουν δηλαδή το «η»=/η/(ως ήχο)). Στη συνέχεια κυκλώνει την πρώτη συλλαβή «Κι», τη διαβάζει και ρωτάει τα παιδιά τι ήχο νομίζουν ότι κάνει το γράμμα αυτό (ι). Τα παιδιά αναμένεται να εντοπίσουν ότι ακούγονται και τα δύο γράμματα το ίδιο αλλά γράφονται διαφορετικά. Ο/Η εκπαιδευτικός εξηγεί στα παιδιά ότι υπάρχουν περισσότερα από ένα γραπτά /e/ στα ελληνικά. Τέλος τους δείχνει την προτεινόμενη φορά του «Ι, ι». |  |
| **Δραστηριότητα 8 (10 λεπτά)**Δίνεται το φύλλο εργασίας και τα παιδιά καλούνται να εντοπίσουν στις λέξεις του κειμένου και να κυκλώσουν τα γράμματα Κ, κ με κόκκινο χρώμα και τα γράμματα Ι, ι με πράσινο χρώμα. Στη συνέχεια ο/η εκπαιδευτικός καλεί τα παιδιά να διαβάσουν στην ολομέλεια το κείμενο με διαφορετικούς τρόπους (σιγανά, δυνατά, λυπημένα, χαρούμενα κτλ). Ακολούθως ζητά από τα παιδιά να εντοπίσουν (στην ολομέλεια) τις λέξεις «κότα», «Κική», και «κόκκινο» στο κείμενο και τοποθετεί πάνω στον πίνακα, την εικόνα τους .Έπειτα ο/η εκπαιδευτικός προσθέτει και άλλες λέξεις με την εικόνα τους (κόκαλο, κόλλα, κέικ, κανάτα, κανόνι, κανόε ). | Φύλλο εργασίαςΚαρτέλες με φατσούλες (χαρούμενα, λυπημένα κτλ)Καρτέλες με εικόνες και λέξεις. |
| **Δραστηριότητα 9 (10 λεπτά)**Τετράδιο οριστικού άρθρου: Δίνεται στα παιδιά η εικόνα της Κικής της κότας και τα παιδιά καλούνται να την τοποθετήσουν στη σωστή στήλη στο τετράδιό τους και να γράψουν δίπλα τι είναι «Η κότα η Κική». | Τετράδιο οριστικού άρθρουεικόνα της κότας. |
| **Δραστηριότητα 10 (10 λεπτά)**Τα παιδιά καλούνται να εργαστούν στο φύλλο εργασίας για το Ι, ι και Κ, κ. (εκτός από την τελευταία δραστηριότητα). | Φύλλο εργασίας |
| **Δραστηριότητα 11 - Παιχνίδια σε σταθμούς (15 λεπτά)**Ο/Η εκπαιδευτικός ετοιμάζει τους πιο κάτω σταθμούς όπου τα παιδιά έχουν την δυνατότητα να εργαστούν στις πιο κάτω δραστηριότητες. Εναλλακτικά, δίνει στα παιδιά σε δυάδες μια από τις πιο κάτω δραστηριότητες και όταν ολοκληρώσουν την πρώτη, και υπάρχει χρόνος, μπορούν να προχωρήσουν στην επόμενη. Σταθμός 1: Δίνονται 2 Ζάρια με γράμματα σε κάθε δυάδα και ένα φύλλο εργασίας με μια κότα όπου πάνω στα φτερά της αναγράφονται τα παρακάτω γράμματα: κ, τ, ν, λ, ι, ε - Κ,Τ,Ν,Λ,Ι,ΕΚάθε φορά που ρίχνουν τα ζάρια τα παιδιά θα πρέπει να σβήνουν στην κοτούλα τα γράμματα που βρήκαν. Κερδίζει αυτός που θα βρει πρώτος όλα τα γράμματα.Σταθμός 2: Καρτέλες μνήμης: Δίνονται στα παιδιά διπλές καρτέλες από κάθε χρώμα αναποδογυρισμένες. Τα παιδιά πρέπει να γυρίζουν δύο κάρτες κάθε φορά. Όταν βρίσκουν δύο τις ίδιες, θα πρέπει να τις ονομάσουν για να κερδίσουν την κάρτα. Κερδίζει όποιος ονομάσει τις περισσότερες.Σταθμός 3: Ζάρια για τρίλιζα. Δίνεται ένα φύλλο εργασίας 3x3 όπου υπάρχουν στα κουτάκια 9 διαφορετικές λέξεις – μία σε κάθε κουτί. Ρίχνουν τα ζάρια εναλλάξ (κάθε πλευρά σε κάθε ζάρι αναγράφεται και μια λέξη) και διαγράφουν τη λέξη που βρίσκουν. Κερδίζει όποιος κάνει τρίλιζα, οριζόντια ή κάθετα. (Λέξεις: Κική, καλή, κόκκινο, κότα, κόλλα, κόκαλο, κέικ, Ιόλη) κάποιες λέξεις μπορεί να είναι γραμμένες δεύτερη φορά με κεφαλαία γράμματα.  | Σταθμός 1: 2 ζάρια με γράμματα και φύλλο εργασίας με κόταΣταθμός 2: Πλαστικοποιημένες κάρτες χρωμάτων x2Σταθμός 3: 2 ζάρια και φύλλα εργασίας για τρίλιζα |
| **Δραστηριότητα 12 (6 λεπτά) – Τελευταία δραστηριότητα φύλλου εργασίας**Ζωγραφίζω: Ο/Η εκπαιδευτικός λέει στα παιδιά ότι η μάγισσα έχει κάνει μάγια και έχει αλλάξει τα χρώματα. Για να ανακαλύψουν τι έχει κάνει ζητά από τα παιδιά να χρωματίσουν την εικόνα ακολουθώντας τις οδηγίες που θα τους δίνει.Οδηγίες:Κάνω.. κόκκινο αστέρι, καφέ έλατα, ροζ γάτα με άσπρο καπέλο, μπλε κολοκύθα, πράσινο σύννεφο, πορτοκαλί μήλο, μαύρο λεμόνι και κίτρινο σταφύλι. | Ο δάσκαλος μεταφράζει τις λέξεις ήλιος, λουλούδι, δέντρο και σύννεφο στα αγγλικά ή τις δείχνει πάνω στην εικόνα. |
| **Τελική Αξιολόγηση: (8 λεπτά) - (Επιλογή μία από δύο δραστηριότητες)**Παιχνίδι με κάρτες: Ο/Η εκπαιδευτικός μοιράζει φακέλους με χρώματα σε κάθε παιδί. Ακολούθως ζητά από τα παιδιά να σηκώσουν ψηλά όσο πιο γρήγορα γίνεται την κάρτα που τους ζητά κάθε φορά.**ή**Οι λέξεις / εικόνες λεξιλογίου τοποθετούνται στους τοίχους της τάξης. Ο/Η εκπαιδευτικός λέει μια λέξη και δύο παιδιά κάθε φορά καλούνται να τρέξουν όσο πιο γρήγορα γίνεται και αγγίξουν την κάθε λέξη. Νικητής είναι αυτός που την άγγιξε πρώτος.Δίνονται: α) τα χρώματα σε εικόνεςβ) καρτέλες λέξεων: Κική, κότα, καλή, κόλλα, κόκκινο, κόκαλο, κανάτα, κανόε  | Φάκελοι με καρτέλες χρωμάτων (ένας για κάθε παιδί)και κάρτες χρωμάτων και λεξιλογίου |